EkBass/fiwiki-20250220-pages-articles huggingface dataset:
Hanna Smith

Hanna Ilona Smith (s. 1970) on suomalainen ulko- ja turvallisuuspolitiikan tutkija. Hän on Euroopan turvallisuus- ja yhteistyöjärjestön (Etyj) pääsihteerin vanhempi strateginen neuvonantaja Wienissä. Vuosina 2017–2022 hän toimi tutkimus- ja analyysijohtajana Euroopan hybridiuhkien torjunnan osaamiskeskuksessa Helsingissä. Aiemmin hän työskenteli Helsingin yliopiston Aleksanteri-instituutissa tutkijatohtorina ja on toiminut asiantuntijana eri parlamentaarisissa valiokunnissa. Vuonna 2006 hän kuului ulkoasiainministeriön politiikan suunnitteluyksikköön. Smith on hybridiuhkien, Venäjän ja Euraasian sekä suurvaltaidentiteetin ja geopolitiikan asiantuntija. Hänen tutkimusintresseihinsä kuuluvat maailmanpolitiikka, turvallisuustutkimus, kansainväliset instituutiot ja kansainväliset suhteet. Hän kommentoi säännöllisesti hybridiuhkia, Venäjää ja kansainvälisiä asioita sekä suomalaisessa että kansainvälisessä mediassa. == Koulutus == Smith on väitellyt valtiotieteiden tohtoriksi Helsingin yliopistossa, suorittanut Venäjän-tutkimuksen maisterin tutkinnon Lontoon yliopistossa ja Itä-Euroopan tutkimuksen ja kansainvälisten suhteiden perustutkinnon Tukholman ja Uppsalan yliopistoissa. == Julkaisut == * Russia and its foreign policy: influences, interests and issues, toimittanut Hanna Smith. Aleksanteri Institute, 2005 (Kikimora publications;33). ISSN 1455-4828 ISBN 952-10-2380-5 * The two-level game: Russia's relations with Great Britain, Finland and the European Union, toimittanut Hanna Smith. Aleksanteri Institute, 2006 (Aleksanteri series; 2:2006) (Aleksanteri sarja 2:2006), ISSN 1796-3192 ISBN 952-10-3061-5 * Venäjä 2017: kolme skenaariota, toimittanut: Osmo Kuusi, Hanna Smith, Paula Tiihonen. Eduskunnan Tulevaisuusvaliokunta, 2007 ISBN 978-951-53-2949-3 ISBN 978-951-53-2952-3. * Haasteiden Venäjä. Puolustusministeriö, 2008 ISBN 978-951-25-1882-1 *Sopimusten Venäjä 2030, toimittajat: Osmo Kuusi, Hanna Smith, Paula Tiihonen; ohjausryhmän puheenjohtaja: Päivi Lipponen. Tulevaisuusvaliokunta, 2010. (Eduskunnan tulevaisuusvaliokunnan julkaisu 3/2010) ISBN 978-951-53-3297-4 * Medvedevin Venäjä, Susanna Niinivaara, Hanna Smith. Siltala, 2011 ISBN 978-952-234-055-9 * Russian greatpowerness: foreign policy, the two Chechen wars and international organisations, by Hanna Smith. University of Helsinki, 2014. ISBN 978-951-51-0092-4 Väitöskirja: Helsingin yliopisto, 2014 * Russia as a neighbour, toimittanut Hanna Smith. (Eduskunnan tulevaisuusvaliokunnan julkaisu 9) 2014 ISSN 2342-6608 ISBN 978-951-53-3576-0 == Lähteet == Luokka:Suomalaiset politiikan tutkijat Luokka:Vuonna 1970 syntyneet Luokka:Elävät henkilöt
Kaisa Jouhki

thumb|Kaisa Jouhki keikalla Nosturissa 2008. Kaisa Jouhki (s. 7. heinäkuuta 1980) on suomalainen laulaja. Hän on syntynyt Sumatralla Indonesiassa. == Historia == === Battlelore === Jouhki tunnetaan erityisesti lappeenrantalaisen, vuonna 1999 perustetun metalliyhtye Battleloren laulajana. Battleloren laulajana hän on ollut vuosina 2000–2011 sekä uudelleen 2016 alkaen. Ensimmäisen kerran Jouhki levytti Battleloren kanssa yhtyeen Dark Fantasy -demolla vuonna 2000. === Vierailut ja sessiot === Kaisa Jouhki on vieraillut myös muiden yhtyeiden levytyksillä. Vuonna 1998 hän oli mukana Gandalfin Deadly Fairytales -esikoislevyllä. Vuonna 2002 hän vieraili Kalibanin levyllä The Tempest of Thoughts. Seuraavana vuonna hän lauloi Dawn of Relicin Lovecraftian Dark -levyllä kahdella raidalla. Vuosina 2009 ja 2013 (tässä järjestyksessä) Jouhki vieraili lisäksi Vigrid ja Loviatar -yhtyeiden levyillä. == Levytykset == === Battleloressa === * (demo) * * * * * * == Lähteet == == Aiheesta muualla == * Kaisa Jouhki at Discogs – (www.discogs.com) * Kaisa Jouhki at AllMusic – (www.allmusic.com) Luokka:Suomalaiset metallimusiikin laulajat Luokka:Vuonna 1980 syntyneet Luokka:Elävät henkilöt
Pekka Piekäinen

Pekka Martti Piekäinen (30. joulukuuta 1945 – 25. joulukuuta 2004) oli suomalainen hopea- ja kelloseppä, joka toimi vuosina 1971–1989 turkulaisen Auran Kultaseppä Oy:n pääsuunnittelijana. Hän tuli tunnetuksi muun muassa hopeisista korukelloista, joita valmistettiin Turussa yhteistyössä sveitsiläisten kellotehtaiden kanssa. Myöhemmin hän perusti saman alan yrityksen PlatinOro Oy. Hänet palkittiin vuonna 1980 taideteollisuuden valtionpalkinnolla. Pekka Piekäisen isä oli kelloseppämestari Martti Piekäinen (1911–1978), jonka liike on toiminut vuodesta 1939 Helsingin Töölössä. Poika oli isänsä opissa ja valmistui Kelloseppäkoulusta vuonna 1965. Uransa alussa Piekäinen suunnitteli koruja Kaunis Korulle, Viikinniemelle sekä tanskalaiselle Viggo Wollnylle. Vuonna 1971 hän aloitti Auran Kultaseppä Oy:n pääsuunnittelijana. Hän suunnitteli yhtiölle monenlaisia hopeisia käyttöesineitä ja koruja. Niistä kansainvälisesti maineikkaimmiksi nousivat sveitsiläisille Omega-, Tissot- ja Lanco-yhtiöille tehdyt hopeiset kellonkuoret, joista valmistettuja korukelloja myytiin 1970-luvun puolivälissä eri puolilla maailmaa noin 35 000 kappaletta vuodessa.Hopeanäyttely 11.23.09.1975. Kultaseppien lehti 7/1975, s. 170. Piekäinen teki koruja muun muassa prinsessa Dianalle, ja hänen sanotaan olleen ainoa pohjoismaalainen suunnittelija, jonka koruja myytiin Tiffany-liikkeissä. J. A. Tarkiainen Oy:lle Pekka Piekäinen suunnitteli hopeaesineistön nimeltä JAT-Collection. Ornamon järjestämässä teetarjoiluun liittyvien esineiden suunnittelukilpailussa voiton vei Piekäisen hopeinen teepussin puristin. (Tilaajille.) Kun Auran Kultaseppä Oy myytiin vuonna 1989 Hopeakeskukselle (nyk. Kultakeskus), Piekäinen jäi pois yrityksestä ja perusti Annakaisa Laakson kanssa oman yrityksen PlatinOro Oy:n Piikkiöön. Vuonna 1996 se muutti Turkuun, jossa se yhä toimii. Vuonna 1975 Piekäisen tuotannosta tehtiin näyttely Helsingin Finnish Design Centeriin. Näyttelyssä oli koruja ja kelloja sekä kodin hopeaesineitä. Vuonna 1980 Piekäinen sai taideteollisuuden valtionpalkinnon. Vuonna 2002 hänet valittiin vuoden kultasepäksi. Pekka Piekäinen kuoli vuonna 2004. == Piekäisen suunnittelemia muistomerkkejä == Tiedosto:Veteraanikivi Perniö.JPG|Perniön Veteraanikivi, 1985, Salo.Tuomisto 1998: 317 Tiedosto:Petun runonlaulajien mm.JPG|Petun runonlaulajien muistomerkki, 1989, Särkisalo, Salo. Tiedosto:Särkisalo Veteraanikivi.JPG|Särkisalon Veteraanikivi, 1992, Salo.Tuomisto 1998: 318 ==Lähteet== ==Aiheesta muualla== * Piekäisen töitä Artnet-sivustolla * Piekäinen, Pekka. Hopeaa – Silver : design Pekka Piekäinen. Kultasepänliike Tarkiainen, Auran Kultaseppä Oy, 1988. ISBN 951-99970-0-8. Luokka:Suomalaiset kellosepät Luokka:Suomalaiset muotoilijat Luokka:Suomalaiset korusuunnittelijat Luokka:Vuonna 1945 syntyneet Luokka:Vuonna 2004 kuolleet Luokka:Suomalaiset kultasepät
Elaine T. Marshall

Elaine Tettemer Marshall (s. ) on yhdysvaltalainen perijätär, yritysjohtaja ja miljardööri. Hän hallitsee lastensa kanssa rahastoja, joissa on 16 prosenttia Koch Industries -yrityskonsernin osakkeista. Nämä hän peri puolisoltaan J. Howard Marshallilta (1939–2006), joka oli puolestaan perinyt ne isältään James Howard Marshall II:lta (1905–1995). Huhtikuussa 2018 yhdysvaltalainen talousviestintäkonserni Bloomberg arvioi Elene Marshallin varallisuudeksi 16,2 miljardia dollaria. Talousjulkaisu Forbes sen sijaan jätti Marshallin jälleen pois vuoden 2018 miljardöörilistaltaan, vaikka on aiemmin tuonut esille hänen mittavan omaisuutensa. ==Lähteet== Luokka:Yhdysvaltalaiset yritysjohtajat Luokka:Yhdysvaltalaiset miljardöörit Luokka:Vuonna 1942 syntyneet Luokka:Elävät henkilöt
Marian Ilitch

Marian Ilitch (s. 1933) on yhdysvaltalainen yritysjohtaja, perijätär ja miljardööri. Hän on Yhdysvaltain kolmanneksi suurimman pizzeriaketjun (Little Caesars) omistaja; tällä detroitilaisella yhtiöllä on yli 3 600 toimipistettä ja se teki 3,9 miljardin dollarin liikevaihdon vuonna 2016. Little Ceasarsin ohella Ilitchin perheellä on määräysvalta detroitilaisissa Motor City Casinossa, Detroit Tigers -baseballjoukkueessa, Detroit Red Wings -jääkiekkojoukkueessa, ja Olympia Entertainment -yhtiössä. Sijoituksia hallitaan Ilitch Holdings -holdingyhtiön välityksellä. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 5,2 miljardia dollaria. Marian Ilitch on makedonialaisten maahanmuuttajinen tytär. Hän on leski, ja puoliso Mike Ilitchin (1929–2017) kanssa perhe sai seitsemän lasta. Yhdessä edesmenneen puolisonsa kanssa Ilitch on lahjoittanut miljoonia dollareita hyväntekeväisyyteen. He perustivat Little Caesars Amateur Hockey -ohjelman (1968), joka on tarjonnut jääkiekkoilumahdollisuuksia kymmenille tuhansille lapsille ja nuorille. Little Caesars Love Kitchen -ohjelman puitteissa heidän yrityskonserninsa on jaellut yli kolme miljoonaa pizzaa. Ilitch Charities ja siihen liittyvien Detroit Red Wings -säätiön ja Detroit Tigers -säätiön kautta he ovat lahjoittaneet kymmeniä miljoonia dollareita rahaa tai vastaavaa tarpeessa oleville tahoille. Lisäksi pariskunta on lahjoittanut lähes 50 miljoonaa dollaria Detroitin Wayne State Universitylle. Marian Ilitch on palkittu useilla paikallisilla, kansallisilla ja kansainvälisillä tunnustuksilla. ==Lähteet== Luokka:Yhdysvaltalaiset yritysjohtajat Luokka:Yhdysvaltalaiset miljardöörit Luokka:Vuonna 1933 syntyneet Luokka:Elävät henkilöt
Volkswagen Group MLB -pohjalevy

Volkswagen Group MLB -pohjalevy (saks. Modularer Längsbaukasten) on Volkswagen Groupin kehittämä modulaarinen pohjalevy autoille, joissa moottori on sijoitettu pitkittäin. Se otettiin ensimmäisenä käyttöön Audi A5:ssä vuonna 2007. MLB:n etuja aiempiin pohjalevyratkaisuihin verrattuna ovat rakenteiden keveys, monikäyttöisyys ja alhaisemmat valmistuskustannukset. == MLB == * Audi A4 (B8) (2007–2015) * Audi A5 (B8) (2007–2016) * Audi A6 (C7) (2010–2018) * Audi A7 (C7) (2010–2018) * Audi A8 (D4) (2009–2017) * Audi Q5 (Typ 8R) (2008–2017) * Audi RS4 (B8) (2012–2015) * Audi RS5 (B8) (2010–2015) * Audi RS6 (C7) (2013–2018) * Audi RS7 (C7) (2013–2018) * Audi S4 (B8) (2008–2015) * Audi S5 (B8) (2007–2017) * Audi S6 (C7) (2012–2018) * Audi S7 (C7) (2011–2017) * Porsche Macan (2014–) * Volkswagen Phideon (2016–) == MLB Evo == * Audi A4 (B9) (2015–) * Audi A5 (B9) (2016–) * Audi A6 (C8) (2018–) * Audi A7 (C8) (2017–) * Audi A8 (D5) (2017–) * Audi e-tron (2018–) * Audi Q5 (Typ FY) (2016–) * Audi Q7 (Typ 4M) (2015–) * Audi Q8 (2018–) * Audi RS4 (B9) (2017–) * Audi RS5 (B9) (2017–) * Audi RS6 (C8) (2019–) * Audi RS7 (C8) (2019–) * Audi S4 (B9) (2016–) * Audi S5 (B9) (2016–) * Audi S6 (C8) (2019–) * Audi S7 (C8) (2019–) * Bentley Bentayga (2015–) * Lamborghini Urus (2018–) * Porsche Cayenne (Typ PO536) (2017–) * Volkswagen Touareg III (2018–) == Katso myös == * Volkswagen Group MEB -pohjalevy * Volkswagen Group MQB -pohjalevy * Volkswagen Group MSB -pohjalevy == Lähteet == MLB-pohjalevy Luokka:Autojen pohjalevyt
Anatoli Rjabov

Anatoli Pavlovitš Rjabov (; 16. huhtikuuta 1894, Itšalkin piiri, nykyinen Mordvan tasavalta – 23. toukokuuta 1938, Saransk) oli ersäläinen kielitieteilijä, professori, opettaja ja mordavalaisten kansallistunnon uudelleenkohottaja. Rjabov syntyi talonpojan perheeseen. Hän meni kouluun, mutta lopetti opintonsa isänsä kuolemaan. Vuonna 1912 hän aloitti filologian opinnot. Hän valmistui vuonna 1916 opiskeltuaan latinaa, englantia ja äidinkielensä sukukieliä viroa ja suomea. Kun hän oli työskennellyt neljä vuotta opettajana, hän alkoi järjestellä ersän ja mokšan kielten kouluopetusta. Vuonna 1923 Rjabov oli perustamassa mordavalaisten Sõrgozema- seuraa (suom. 'Herääminen'), jonka toimintaan liittyi myös kuorolaulantaa. Kuoroa johti Rjabov, ja radioesiintymisensä jälkeen kuoro sai valtavasti ihailijakirjeitä muilta mordvalaisilta ympäri Neuvostoliittoa. Mordvan tasavallan perustamisen jälkeen Saranskiin avattiin pedagoginen instituutti, jonne Rjabov siirtyi työskentelemään jättäen kuorotoiminnan. Ajan kuluessa Rjabov ansioitui erityisesti ersän kielen tuntijana ja kehittäjänä. Liiallinen aktiivisuus ersän kielen ja kulttuurin parissa kiinnitti kuitenkin NKVD:n huomion. Kesäkuun 5. päivä vuonna 1937 Rjabovista annettiin pidätysmäräys. Myös Anatolin vaimo pidätettiin. Heitä syytettiin vakoilusta Suomen ja Viron hyväksi. Anatoli Rjabov teloitettiin 23. toukokuuta 1938 osana Stalinin vainoja, joissa teloitettiin myös muuta mordvalaisälymystöä. Hänen hautapaikkansa on tuntematon. Rjabovin syntymäpäivää on juhlittu Virossa ersän kielen päivänä vuodesta 1998 alkaen. Suomessa päivää ovat juhlistaneet M. A. Castrénin seura ja Sukukansojen ystävät vuodesta 1999 alkaen. == Lähteet == Luokka:Vuonna 1894 syntyneet Luokka:Vuonna 1938 kuolleet Luokka:Kielitieteilijät Luokka:Mordvalaiset henkilöt
USS Raleigh

USS Raleigh voi tarkoittaa seuraavia Yhdysvaltain laivaston aluksia: *USS Raleigh (1776), 32-tykkinen purjefregatti *USS Raleigh (C-8), Cincinnati- luokan panssarikansiristeilijä *USS Raleigh (CL-7), Omaha-luokan kevyt risteilijä *USS Raleigh (LPD-1), Raleigh-luokan maihinnousualus.
Vivien Chen

Vivien Chen (nimi myös muodossa Chen Wai Wai, s. 1958/1959) on hongkongilainen yritysjohtaja, perijätär ja miljardööri. Hänen isänsä oli Chen Din Hwan (1923–2012), jonka sairastuttua Alzheimerin tautiin vuonna 2009 Vivien Chen sai määräysvallan isänsä perustamassa ja alkujaan tekstiilialalla (Nan Fung Textiles) toimineessa yrityksessä, josta oli kehittynyt sittemmin Singaporen pörssissä (SGX) noteerattu ja erityisesti kiinteistösijoituksilla kasvanut Nan Fung Group (eli Nan Fung International Holdings Limited tytäryrityksineen). Vivian Chen toimi tämän konserniyhtiön hallituksen puheenjohtajana vuoteen 2016 saakka jättäytyen tämän jälkeen kunniapuheenjohtajaksi. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 2,4 miljardia dollaria. Tämä poikkesi huomattavasti Bloombergin arviosta, jonka mukaan hänen varallisuutensa oli huhtikuun 2018 puolivälissä 5,7 miljardia dollaria. Forbesin mukaan Vivian Chen olisi kuitenkin esimerkiksi vuonna 2016 hävinnyt hänen äitinsä 2010 käynnistämän oikeudellisen kiistan perheen varallisuuden jakautumisesta, ja tämän seuraksena olisi ollut noin 1,1 miljardin dollarin hyvitysvelvollisuus; Bloombergin mukaan tämä oikeuskiista olisi ollut yhä kesken (huhtikuussa 2018). Chen opiskeli muotisuunnittelua (design) San Fransiscossa Yhdysvalloissa. Hän on toiminut isänsä perustamassa, vuodesta 1986 lähtien perheen hallitsemassa yrityskonsernissa vuodesta 1981 lähtien. Hän asuu Hongkongissa, on eronnut, kolme lasta. ==Lähteet== Luokka:Yritysjohtajat Luokka:Hongkongilaiset miljardöörit Luokka:Elävät henkilöt
Iron Danger

Iron Danger on helsinkiläisen Action Squad Studiosin kehittämä ja Daedalic Entertainmentin julkaisema taktinen roolipeli. Peli on julkaistu vuonna Windowsille ja vuonna PlayStation 5:lle ja Xbox Series X/S:lle. == Pelaaminen == Pelimekaniikassaan peli yhdistää reaaliaikaista ja vuoropohjaista strategiaa roolipelaamiseen. Peli on ottanut paljon inspiraatiota suomalaisesta kulttuuriperimästä ja erityisesti Kalevalasta. Pelin osapuolet ovat Kalevalan kaupunki ja pohjolaisten armeija, ja pohjolaisten johtajana toimii Lowhee, lausuttuna Louhi. Pelin ympäristöä on inspiroinut Pohjoismaiden mytologia ja modernit steampunk-tyylit. Pelaaja ottaa haltuunsa Kipuna-nimisen nuoren tytön, joka saa haltuunsa kyvyn uudelleenkelata aikaa ja päihittää kuolema. Pelaajan täytyy opetella käyttämään tätä kykyä suojellakseen ihmiskuntaa ja selvitä sodasta Kalevalan kaupungin ja Pohjolaisten armeijan välillä. Seikkailun aikana pelaajan joukkoon liittyvät kaksi kumppanihahmoa, joilla on omat taitonsa ja päämääränsä. Pelimekaniikaltaan peli on ottanut inspiraatiota muun muassa Divinity: Original Sinistä ja tunnelmaltaan My Summer Carista. == Kehitys == Action Squad Studiosin toimitusjohtaja Sami Timonen sekä pelin ohjaaja Jussi Kemppainen tutustuivat työskennellessään Studio Kombolla. Kemppainen ja pelin pääohjelmoija Heikki-Pekka Noronen puolestaan tutustuivat työskennellessään RedLynx Studiosilla. Alun perin Kalevala-henkisestä projektista oli tarkoitus tulla elokuva. Mukana oli runsaasti erilaisia suomalaisia pelialan tekijöitä, mukaan lukien Rovion perustaja Peter Vesterbacka. Elokuva oli tarkoitus julkaista Suomen 100-vuotisjuhlavuonna 2017. Lopulta elokuvasta saatiin kuitenkin valmiiksi vain traileri, sillä fantasiamaailmaa suunnitellessaan tekijät päättivät muuttaa projektin elokuvasta videopeliksi. Samasta universumista kertova sarjakuva on myös ollut työn alla. Pelin arvioiduksi julkaisuajaksi kerrottiin alun perin 2018–2019 vuodenvaihde. Myöhemmin julkaisu varmistui maaliskuulle 2020. Pelin kerrottiin tulevan myös Linuxille, macOS:lle, PlayStation 4:lle ja Xbox Onelle. Peli julkaistiin elokuussa 2023 PlayStation 5:lle ja Xbox Series X/S:lle, jolloin kerrottiin etteivät PlayStation 4 ja Xbox One -versiot ole enää suunnitteilla. == Lähteet == == Aiheesta muualla == * * Luokka:Vuoden 2020 videopelit Luokka:Taktiset roolipelit Luokka:Suomessa kehitetyt videopelit Luokka:Windows-pelit
Orange Mali

Orange Mali on vuonna 2003 perustettu malilainen tietoliikenneyhtiö. Se on ranskalaisen Orangen hallitseman senegalilaisen Sonatelin tytäryhtiö. Vuoteen 2006 saakka yhtiön nimi oli Ikatel. Orange Mali tarjoaa matkapuhelin-, Internet- ja mobiilimaksupalveluita. Vuoden 2016 lopussa sen verkko kattoi noin 95 % maan väestöstä ja 46 % pinta-alasta. Yhtiöllä oli 11,3 miljoonaa asiakasta, joista yli 99 prosentilla on prepaid-liittymä. Vuonna 2010 alkaneella Orange Money -maksupalvelulla oli 3,5 miljoonaa ja Internet- laajakaistapalvelulla lähes 191 000 asiakasta. Yhtiön osuus Malin mobiilimarkkinoista oli 64,8 % vuonna 2016. Sen kilpailijoita ovat Maroc Télécom -ryhmään kuuluva Sotelma/Malitel ja Planor-Monaco Télécom International -konsernin Alpha Télécommunication Mali. Orange on ainoa operaattori Malissa, jolla on 4G-verkko. ==Lähteet== ==Aiheesta muualla== * Orange Malin sivusto Luokka:Malilaiset yritykset Luokka:Tietoliikenneyhtiöt
Abigail Johnson

Abigail "Abby" Pierrepont Johnson (s. ) on yhdysvaltalainen yritysjohtaja, perijätär ja miljardööri. Hän johtaa emoyhtiö FMR:n toimitusjohtajana isoisänsä Edward C. Johnson II:n perustamaa, noin 45 000 ihmistä työllistävää sijoitusyhtiötä Fidelity Investments, ja on hallituksen puheenjohtaja Fidelity Internationalissa. Hän omistaa noin 24,5 prosenttia FMR:stä. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 15,9 miljardia dollaria ja listasi hänet maailman yhdeksänneksi rikkaimmaksi naiseksi vuotuisella miljardöörilistallaan (listan 83. sija). Johnson nousi korkealle myös vaikutusvaltaa arvioivilla listoilla. Forbes sijoitti hänet vuoden 2017 maailman vaikutusvaltaisimpien naisten listallaan sijalle 7. Talousjulkaisu Fortune arvioi hänet Yhdysvaltain talouselämän 4. vaikutusvaltaisimmaksi naispuoliseksi yritysjohtajaksi. Johnson on suorittanut alemman korkeakoulututkinnon vuonna 1984 ja MBA-tutkinnon vuonna 1988 Harvard Business Schoolista. Hän on naimisissa, kaksi lasta. Myös Abigail Johnsonin isä (Edward Johnson, III) veli (Edward Johnson, IV) ja sisko (Elizabeth Johnson) ovat Forbesin kevään 2018 miljardöörilistalla. ==Lähteet== Luokka:Yhdysvaltalaiset yritysjohtajat Luokka:Yhdysvaltalaiset miljardöörit Luokka:Vuonna 1961 syntyneet Luokka:Elävät henkilöt
Abby Johnson

Abby Johnson -nimisiä henkilöitä ovat: * Abigail Johnson, "Abby Johnson" (s. 1961), yhdysvaltalainen yritysjohtaja, perijätär ja miljardööri * Abby Johnson (s. 1980), yhdysvaltalainen abortinvastainen aktivisti
Estrogeenireseptori

Estrogeenireseptori (ER) on reseptori johon estrogeenit kiinnittyvät. Estrogeenireseptorista on kaksi tyyppiä: tyyppi 1 (alfa) ja tyyppi 2 (beta). Tyypin 2 reseptori löydettiin vasta vuonna 1995. Selektiivisiä estrogeenireseptorin modulaattoreita (SERM) on kehitetty. Näitä käytetään lääkkeenä osteoporoosin hoitoon.Juha Tapanainen: Estrogeenivaikutuksen monet kasvot Estrogeenireseptoreilla on vaikutus rintasyövän kehittymiseen. Noin 80 prosentissa rintasyöpäsoluista on estrogeenireseptoreita.rintasyopa.fi: Rintasyöpäsanasto ==Katso myös== *Progesteronireseptori *Androgeenireseptori ==Lähteet== Luokka:Reseptorit
Galaktinoli

Galaktinoli (C12H22O11) on disakkarideihin kuuluva orgaaninen yhdiste. Galaktinolin rakenteessa on glykosidinen sidos inositolin ja galaktoosin välillä. Galaktinolia esiintyy useissa kasveissa. ==Biosynteesi ja biologinen rooli== Galaktinolia esiintyy useissa kasveissa, runsaasti muun muassa hernekasvien siemenissä. Ensimmäisen kerran tämä disakkaridi eristettiin sokerijuurikkaasta. Galaktinolia kasvit muodostavat galaktinolisyntaasientsyymin katalysoimana. Galaktinolisyntaasi on glykosyylitransferaaseihin kuuluva entsyymi ja muodostaa galaktinolia inositolista ja UDP-galaktoosista. Entsyymi vaatii toimiakseen mangaani- ioneja. Galaktinoli toimii kasveissa muiden oligosakkaridien esiasteena, ja kasvit hyödyntävät sitä galaktoosiyksiköiden liittämiseen muihin sokereihin. Näitä reaktioita katalysoivat eräät glykosyylitransferaasit. Esimerkiksi galaktinolin ja sakkaroosin välisessä reaktiossa muodostuu raffinoosia, ja raffinoosin ja galaktinolin välisessä reaktiossa muodostuu stakyoosia. Galaktinoli voi myös toimia kasveissa hapettumisesta aiheutuvilta soluvaurioilta suojaavana yhdisteenä, koska se reagoi happiradikaalien kanssa. == Lähteet == == Aiheesta muualla == *Human Metabolome Database (HMDB): Galactinol *Food Component Database (FooDB): Galactinol *Dr. Duke's Phytochemical and Ethnobotanical Databases: Galactinol *Kyoto Encyclopedia of Genes and Genomes (KEGG): Galactinol Luokka:Sokerit
Diane Hendricks

Diane Marie Hendricks (s. 1947) on yhdysvaltalainen yrittäjä ja yritysjohtaja, elokuvatuottaja ja miljardööri. Hän perusti vuonna 1982 ABC Supply -yrityksen edesmenneen puolisonsa Ken Hendricksin (k. 2007) kanssa ja toimii nykyään yrityksessä hallituksen puheenjohtajana. ABC Supply on Yhdysvaltain suurin katto- ja julkisivumateriaalien sekä ikkunoiden tukkuliike. Hendricksin vuodesta 2013 täysin omistaman yrityksen kotipaikka on Beloit, Wisconsin. Yritys on kasvanut ostamalla kilpailijoitaan 2010-luvulla ja laajentamalla valikoimaansa myös rakennusten sisämateriaaleihin. Yrityksellä on 700 toimipistettä ja se teki 7,2 miljardin Yhdysvaltain dollarin liikevaihdon vuonna 2016. Maaliskuussa 2018 yhdysvaltalainen talousjulkaisu Forbes arvioi Diane Hendricskin omistusten arvoksi 5,5 miljardia dollaria. Hendricks omistaa lisäksi Hendricks Holding Companyn, jossa on kuorma-autoliikenteeseen, vakuutustoimintaan, lääkkeisiin, tuotantoon ja kierrätykseen liittyviä yrityksiä. Hendricks on syntyisin suurperheestä ja edesmenneen Ken Hendricksin leski. Hänellä on 7 lasta. Poliittisesti hän on republikaani ja on tukenut kotiosavaltionsa Wisconsin taloudellista kehitystä ja koulutusta. ==Lähteet== Luokka:Yhdysvaltalaiset yritysjohtajat Luokka:Yhdysvaltalaiset miljardöörit Luokka:Vuonna 1947 syntyneet Luokka:Elävät henkilöt
Wu Yajun

Wu Yajun (, ; s. 1964) on kiinalainen yrittäjä, yritysjohtaja ja miljardööri. Hän on liike- ja asuinkiinteistöjen sijoitusyhtiö Longfor Propertiesin suurin omistaja (44 prosentin osuudella), toimitusjohtajana ja hallituksen puheenjohtajana. Yritys toimii 35 kaupungissa useita tuotebrändejä käyttäen; brändejä ovat esimerkiksi Paradise Walk, Starry Street ja Moco. Yhtiön vuoden 2016 liikevaihto 8,3 miljardia dollaria ja sen osake noteerataan Hongkongin pörssissä. Hän oli aiemmin naimisissa yrityksen toisen perustajan, Cai Kuin kanssa. Wu on Kiinan kommunistisen puolueen jäsen. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 7,7 miljardia dollaria. Yhdysvaltalainen talousjulkaisu Fortune luokitteli hänet maailman talouselämän kansainvälisten (ei-yhdysvaltalaisten) naisvaikuttajien 19. sijalle (2017). Wu aloitti yliopisto-opinnot 16-vuotiaana. Hänellä on alempi korkeakoulututkinto (navigaatiotekniikka, 1984) Kiinan Xi’anissa toimivasta Luoteisesta polyteknisestä yliopistosta (). Hän työskenteli ensin neljä vuotta teknikkona instrumentteja ja mittalaitteita valmistavassa tehtaassa. Vuodesta 1988 lähtien hän toimi Kiinan rakennusministeriön kiinteistöteollisuutta käsittelevän julkaisun journalistina kuusi vuotta. Hän osti ensimmäisen asuntonsa Chongqing, mutta asunnon käyttöönotto viivästyi vuodella useiden suunnitteluvirheiden tai puutteiden vuoksi. Kokemuksistaan oppineena hän perusti vuonna 1994 (toisen lähteen mukaan 1993) kiinteistörakentamiseen keskittyvän yrityksen ex-miehensä kanssa. Tämä yhtiö oli Longfor Properties -yhtiön edeltäjä. ==Lähteet== Luokka:Kiinalaiset yritysjohtajat Luokka:Kiinalaiset miljardöörit Luokka:Vuonna 1964 syntyneet Luokka:Elävät henkilöt Luokka:Kiinalaiset elinkeinoelämän vaikuttajat
Matti Tuononen

Matti Tapani Tuononen (s. 1964) on Äänekosken kaupunginjohtaja.Suomen valtiokalenteri 2020, s. 595. Helsinki 2020. ISBN 978-952-14-4079-3 Hän aloitti tehtävässään 1. lokakuuta 2015. Ennen valintaansa kaupunginjohtajaksi hän toimi Äänekosken vs. kaupunginjohtajana ja talousjohtajana vuodesta 2013 lähtien. ==Lähteet== Luokka:Äänekosken kunnan- ja kaupunginjohtajat Luokka:Vuonna 1964 syntyneet Luokka:Elävät henkilöt
Riisu kokonaan

__NOTOC__ ”Riisu kokonaan” on Jannika B:n kappale hänen kolmannelta albumiltaan Toinen nainen. Kappale julkaistiin albumin ensimmäisenä singlenä 1. marraskuuta 2017. Kappaleen ovat säveltäneet Matti Mikkola sekä Emmanuel Laudic ja sanoittaneet Jannika B yhdessä Iisa Pajulan kanssa. Kappale kertoo siitä kuinka ihmiset kantavat erilaisia naamioita, eivätkä uskalla olla omia itsejänsä ja kuinka olemme paljaana haavoittuvaisia. Kappale on sijoittunut Billboardin Finland Digital Songs -listalla 5. sijalle sekä radiolistalle, jossa sen paras sijoitus on 15. sija. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista 5 Radiolista 15 == Lähteet == Luokka:Vuoden 2017 kappaleet Luokka:Jannika B:n kappaleet
USS Boston (1884)

USS Boston oli Yhdysvaltain laivaston vuonna 1884 vesille laskettu panssarikansiristeilijä. == Valmistus == Alus tilattiin osana niin kutsuttuja ABCD-aluksia John Roach and Sonsilta Chesteristä, missä köli laskettiin 15. marraskuuta 1883. Alus laskettiin vesille 4. joulukuuta 1884 ja otettiin palvelukseen 2. toukokuuta 1887 päällikkönään Francis M. Ramsay.history.navy.mil == Palvelus == Alus makasi ankkurissa Puget Soundissa 15. kesäkuuta 1911 saakka, jolloin se lainattiin Oregonin naval militialle. Syyskuussa 1916 alus palautui laivaston hallintaan, mutta sitä ei palautettu palvelukseen ja se poistettiin alusluettelosta 3. toukokuuta 1917. Kolme viikkoa myöhemmin alus siirrettiin United States Shipping Boardille, mistä se palautettiin laivastolle kesäkuussa 1918. Nyt alus muutettiin vastaanottoalukseksi. Alus palautettiin palvelukseen Mare Island Naval Shipyardilla 16. joulukuuta 1918. Pian tämän jälkeen alus hinattiin San Franciscoon, missä se oli seuraavat 27 vuotta. Alus nimettiin 9. elokuuta 1940 uudelleen Despatchiksi, jotta nimi vapautuisi valmistuvalle raskaalle risteilijälle CA-69. Aluksen runkonumeroksi vaihdettiin 17. helmikuuta 1941 IX-2. Alus hinattiin 8. huhtikuuta 1946 San Franciscosta merelle ja upotettiin. Alus poistettiin alusluettelosta 17. huhtikuuta. == Lähteet == * * === Viitteet === == Aiheesta muualla == Luokka:Yhdysvaltain laivaston risteilijät Luokka:Yhdysvaltalaiset Espanjan–Yhdysvaltain sodan risteilijät
Jamo Niemi

Jamo Niemi (oik. Jari-Matti Niemi, s. 3. tammikuuta 1972) on ähtäriläinen laulaja, esiintyjä ja juontaja. Hän aloitti 1980-90-lukujen taitteessa laulajan uransa ähtäriläisessä Surmanajotivoli-yhtyeessä, joka solmi levytyssopimuksen Warner Musicin kanssa 90-luvun puolivälissä. Tuon jälkeen Niemi on vaikuttanut muun muassa Laiska Koira -yhtyeessä ja tehnyt paljon keikkoja trubaduurina, duo-kokoonpanoissa sekä muissa yhtyeissä. Niemi on tehnyt myös teatteria ja esiintynyt musikaaleissa Rockville, Brian Carr (2013), Hääkeikka ja Robin Harma (2016-2017). Lisäksi hän on ollut mukana useassa muussa teatteriproduktiossa kotiseudullaan Ähtärissä. Niemen ensimmäinen single Kiitollinen julkaistiin vuoden 2017 loppupuolella levy- yhtiön Heremusicin kautta. Jamo Niemen toinen single Turkoosiin julkaistiin suoratoistopalveluissa 12.9.2018. == Lähteet == == Aiheesta muualla == * Luokka:Suomalaiset laulajat Luokka:Suomalaiset juontajat Luokka:Vuonna 1972 syntyneet Luokka:Elävät henkilöt
Radiumtytöt

Radiumtytöt (eng. Radium Girls) oli joukko noin 1920-luvulla Yhdysvalloissa tehtaassa työskenteleviä naisia, jotka saivat työnsä vuoksi radiumin käsittelystä säteilymyrkytyksen. Naiset maalasivat tehtaassa kelloja pimeässä hohtavalla, radiumia sisältävällä maalilla. Naisille oli kerrottu maalin olevan harmitonta ja että heidän pitäisi kostuttaa maalipensseliä huulillansa ennen kellojen maalaamista, jotta jälki olisi tarkkaa. Tästä syystä he usein saivat elimistöönsä tappavan määrän radiumia. Osa naisista käytti hohtavaa maalia myös huulipunana ja kynsilakkana, sekä maalasivat sillä joskus jopa hampaansa. Osa New Jerseyssä työskennelleistä naisista haastoi työnantajansa oikeuteen saatuaan oletetusti oireita tekemästään työstä, mutta he hävisivät oikeudessa. Illinois’ssakin työskennelleet naiset haastoivat työnantajansa, ja voittivat jutun vuonna 1938. == United States Radium Corporation ja Radium Dial Company == === The United States Radium Corporation === The United States Radium Corporation tuotti pimeässä hohtavia kelloja sotilaille maailmansotien aikoina. Yritys palkkasi naisia käsittelemään radioaktiivista radiumia, ja antoi heidän käsitellä sitä ilman minkäänlaisia turvavarusteita siitä huolimatta, että radioaktiivisen säteilyn terveysvaikutukset tiedettiin jo. USA:ssa ja Kanadassa palkattiin yhteensä jopa 4 000 naista maalaamaan kelloja. Naiset maalasivat yli 200 kelloa päivässä kostuttaen pensseliä huulillansa useita kertoja yhtä kelloa maalatessa. Koska radiumia sisältävän maalin haittavaikutuksista ei kerrottu, naiset maalasivat sillä kehoaan huvin vuoksi. Moni tehtaan työntekijä sairastui ja osa kuoli radiumin takia. Radiumin takia kuolleiden tarkkaa lukumäärää ei tiedetä. === Radium Dial Company === Myös Radium Dial Companyn työntekijät maalasivat kelloja. Yritys perustettiin U.S. Radium Co:ta myöhemmin, ja sinne palkatut työntekijät eivät vielä olleet tietoisia New Jerseyssä tapahtuneista kohuja nostattaneista oikeusjutuista. Kun Radium Dial Co:n naiset kuulivat jutuista ja kyseenalaistivat radiumin turvallisuuden, vakuuttelivat työnantajat heitä siitä, että New Jerseyn naisten oireet eivät johtuneet radiumista. === Säteilysairaus === Tehtaan työntekijät kärsivät useista sairauksista kuten anemiasta, nekroosista eli solukuolemasta etenkin leuassa, sekä luiden heikkenemisestä. Tehtaat kielsivät työntekijöiden sairauksien johtuvan altistumisesta radiumille, ja useat lääkärit sekä hammaslääkärit salasivat tietoja yritysten pyynnöstä. Lääkäreiden pyydettiin kertomaan sairauksien ja kuolemien johtuvan muista syistä kuten sukupuolitaudeista, etenkin kupasta. Seksitaudit olivat pahamaineisia siihen aikaan, ja syyttämällä naisia niistä yritettiin samalla tahrata heidän mainettaan. Kun radiummaalin keksijä Sabin A. Von Sochocky sairastui itsekin radiumin takia, hän alkoi tukea tehtaiden naisia heidän lakijutuissaan. Hän kuoli vuonna 1928 ja oli 16. tiedetty radiumin takia kuollut. == Lähteet == * https://www.damninteresting.com/undark-and-the- radium-girls/ === Viitteet === Luokka:New Jerseyn historia Luokka:Työväenliike Luokka:Aktivismi Luokka:Radioaktiivisuus
Niagara (kappale)

Niagara on Jannika B:n kappale, joka julkaistiin 15. huhtikuuta 2016. Jannika B julkaisi pitkän tauon jälkeen jälleen musiikkia. Niagara biisi on Regina- yhtyeen Iisan kirjoittama, Egotripin Knipin säveltämä ja Jukka Immosen sekä Eppu Kososen tuottama kappale. Kappale poikkeaa muista Jannika B:n kappaleista siten, ettei hän ole itse sitä kirjoittanut. Niagara kappale kertoo kuitenkin pelokkaammasta ja epävarmemmasta Jannikasta. Kappaleeseen on myös kuvattu musiikkivideo jonka on ohjannut Viivi Huuska. ==Kappaleet== # ==Listasijoitukset== Lista Paras sijoitus Suomen virallinen singlelista 24 Suomen virallinen latauslista – Radiolista 59 ==Lähteet== Luokka:Vuoden 2016 kappaleet Luokka:Jannika B:n kappaleet
Kristeligt Dagblad

Kristeligt Dagblad on tanskalainen Kööpenhaminassa julkaistava sanomalehti. == Historia == Lehti perustettiin vuonna 1896 osittain reaktiona siihen mediahuomioon, jota neljän hukkuneen kalastajan hautajaisissa pidetty ruumissaarna oli saanut osakseen. Sen pitänyt pastori koki, että saarna oli väärinymmärretty ja häntä oli siteerattu väärin. Herätysliikejärjestö Indre Mission tulkitsi tämän vuoksi tarvittavan kristillistä sanomalehteä. Lehti ajateltiin myös aseeksi kulttuuriradikalismia ja jumalattomuutta vastaan. Ensimmäiset vajaa 20 vuotta lehti oli pitkälti epäpoliittinen ja keskittyi uskonnollisiin ja moraalisiin kysymyksiin. Vuosina 1914-1932 lehden levikki kasvoi ja aihepiiri laajeni, ja vuonna 1935 se katkaisi siteensä Indre Missioniin laajentaen aihepiirejään politiikkaan ja kulttuuriin säilyttäen edelleen poliittisen riippumattomuutensa. Päätoimittaja Gunnar Helweg-Larsenin kansallisen linjan vuosina 1936-1941 lehden lukijamäärä kasvoi, mutta se menetti asemiaan vuoden 1950 jälkeen kun tuli tavalliseksi tilata vain yhtä sanomalehteä. Vuoden 1960 jälkeen lehden linja on jatkuvasti uudistunut sen ottaessa lehteen uusia aiheita. Vuosituhannen vaihteessa ei-tunnustuksellisten uskonnollisten aiheiden käsittely lisääntyi. == Päätoimittajat == * 1896: C.B. Kjær, N.Th. Jerne ja Harald Jensen yhdessä * 1897: N.Th. Jerne ja Harald Kent * 1898-1904: Peter Christian Dyekjær * 1904-1913: H.I.F.C. Matthiesen * 1913-1914: Johannes Vibe-Petersen * 1914-1932: Ernst Kjærgaard * 1932-1936: Edvard Pedersen * 1936-1941: Gunnar Helweg-Larsen * 1939-1941: Povl Helweg- Larsen * 1942-1945: J.Th. Thomsen * 1945-1959: Edvard Pedersen * 1959-1971: Bent A. Koch * 1971-1994: Gunnar Rytgaard * 1994-2022: Erik Bjerager * 2022-: Jeppe Duvå == Lähteet == == Aiheesta muualla == *Lehden kotisivut Luokka:Tanskalaiset sanomalehdet Luokka:Kööpenhamina
Skumppalaulu

Skumppalaulu on Jannika B:n kappale ja single, joka julkaistiin 19. lokakuuta 2016. Jannika B:n mukaan kappale on syntynyt vanhoja päiväkirjoja selaillessa ja sen tarina perustuu tositapahtumiin. Single ei yltänyt listasijoituksiin. ==Lähteet== Luokka:Vuoden 2016 kappaleet Luokka:Jannika B:n kappaleet
William Huggins

William Huggins (7. helmikuuta 1824, Lontoo – 12. toukokuuta 1910, Lontoo) oli englantilainen tähtitieteilijä joka tunnettu parhaiten hänen uraauurtavasta työstään astronomisessa spektroskopiassa hänen vaimonsa kanssa. Huggins rakennutti oman observatorion Lontoon Tulse Hilliin vuonna 1856. Vuonna 1859 hän alkoi soveltamaan Robert Bunsenin ja Gustav Kirchhoffin kehittämää spektroskopiaa tähtitieteessä. Hän julkaisi vuonna 1863 ensimmäiset spektroskooppiset havaintonsa jotka todistivat että tähdet sisältävät samoja alkuaineita kuin aurinko ja maa. Vuonna 1864 erilaisita kaasusumuista tekemiensä spektroskooppisien havaintojen perusteella hän pystyi osoittamaan että ne koostuivat pelkästään hehkuvista kaasuista eivätkä tähtien joukoista. Hän sai myös pian tämän jälkeen tutkituksi komeettojen spetrejä ja löysi niistä hiilivetyjä. Tärkeimmän keksintönsä hän kuitenkin vuonna 1868 kun hän ensimmäisenä määritti spektriviivoissa esiintyvän punasiirtymän avulla maasta poispäin liikkuvan tähden nopeuden. Vuoden 1875 jälkeen Huggins teki töitä pääasiassa Margaret Hugginsin kanssa. Vuonna 1897 William Huggins lyötiin ritariksi. == Lähteet == == Aiheesta muualla == * The Bruce Medalists: William Huggins * NNDB: William Huggins * William Huggins (February 7, 1824 – May 12, 1910) * Luokka:Vuonna 1824 syntyneet Luokka:Vuonna 1910 kuolleet Luokka:Englantilaiset tähtitieteilijät
Olof Ottelin

Karl Olof Ottelin (3. toukokuuta 1917 Helsinki – 9. helmikuuta 1971 Helsinki) oli suomalainen sisustusarkkitehti ja kalustesuunnittelija, joka toimi 1950-luvulla Stockmannin huonekaluosaston johtajana ja pääsuunnittelijana. Ottelin aloitti vuonna 1939 opinnot Taideteollisessa keskuskoulussa mutta joutui keskeyttämään opintonsa jatkosodan vuosiksi 1941–1944 asevelvollisuuden takia. Hän valmistui sisustusarkkitehdiksi 1946 ja aloitti Stockmannin piirustuskonttorissa 1948. Hän toimi yhtiön huonekaluosaston johtajana 1953–1954 ja sisustusosastojen taiteellisena johtajana vuodesta 1955 kuolemaansa 1971 saakka. Ottelinin tunnetuimpia tuotteita ovat modernistiset puutuolit kuten Status, Camillo, Nero, Kaleva ja Othello. Hän suunnitteli myös kaapisto- ja hyllystöjärjestelmiä ja laajoja sisustuskokonaisuuksia eri kohteisiin. Niitä olivat muiden muassa Helsingin ruotsinkielinen työväenopisto, Königstedtin kartano, Lahden Seurahuone, Porin kaupungintalo ja Laulumiesten talo Etu-Töölössä. Vuonna 1952 Olof Ottelin suunnitteli Helsingin ruotsinkielisen kauppakorkeakoulun kalustuksen yhdessä Lisa Johansson-Papen (valaisimet), Yki Nummen (väritys) ja Dora Jungin (tekstiilit) kanssa. Vuonna 1949 pidetyillä ensimmäisillä sodanjälkeisillä huonekalumessuilla Vanhassa messuhallissa Stockmann esitteli Ottelinin suunnitteleman osaston, jonka teemana oli pienen arava-asunnon sisustus. Ottelin teki suunnittelutyötä myös tapettitehdas Pihlgren & Ritolalle ja televisiovalmistaja Helvarille. Olof Ottelin tunnettiin myös pilapiirtäjänä, ja hänen piirroksiaan julkaistiin Kaunis koti -sisustuslehdessä, Yleisradion suorissa TV-ohjelmissa sekä ruotsinkielisissä julkaisuissa Nya Pressen, Lucifer, Astra ja Nordisk Medicin. Lisäksi hän kirjoitti artikkeleita muun muassa Arkkitehti-lehteen. Tammi–helmikuussa 1989 Amos Andersonin taidemuseo järjesti Olof Ottelin huonekaluista ja piirroksista näyttelyn. Vuonna 2023 järjestettiin Ottelinin näyttely Sisustusarkkitehti ja muotoilija Keravan taidemuseossa. ==Lähteet== ==Kirjallisuutta== * Luokka:Vuonna 1917 syntyneet Luokka:Vuonna 1971 kuolleet Luokka:Suomalaiset sisustusarkkitehdit Luokka:Suomalaiset muotoilijat Luokka:Suomalaiset pilapiirtäjät
USS Charleston (C-2)

USS Charleston (runkonumero C-2) oli Yhdysvaltain laivaston vuonna 1888 vesillelaskettu panssarikansiristeilijä. == Valmistus == Aluksen tilaus vahvistettiin 3. maaliskuuta 1885 annetulla laillaGardiner, Robert s. 151. Se tilattiin Union Iron Worksiltä San Franciscosta, missä köli laskettiin 20. tammikuuta 1887. Alus laskettiin vesille 19. heinäkuuta 1888 kumminaan rouva A. S. Smith ja otettiin palvelukseen 26. joulukuuta 1889 päällikkönään G. C. Remey.history.navy.mil == Palvelus == Alus lähti 10. huhtikuuta 1890 Mare Islandin telakalta liittyäkseen Tyynenmeren laivueeseen lippulaivana. Alus kuljetti matkalla kuolleen Havaijin kuninkaan Kalākauan ruumiin Honoluluun. Alus osallistui 8. toukokuuta - 4. kesäkuuta 1891 chileläisen höyryaluksen SS Itatan etsintöihin. Alus oli Aasian laivueen lippulaivana 19. elokuuta - 31. joulukuuta 1891, minkä jälkeen se oli jälleen Tyynenmeren laivueessa 7. lokakuuta 1892 asti. Alus matkasi itärannikolle vieraillen matkalla useissa Etelä-Amerikan satamissa. Alus ajoi 2. marraskuuta 1898 kartoittamattomaan riuttaan lähellä Camiguinin saarta Luzonin pohjoispuolella. Alus vaurioitui korjauskelvottamaksi ja se miehistö jätti sen perustaen leirin läheiselle saarelle, mistä miehistö siirtyi myöhemmin Camiguinille. Apua hakemaan lähetettiin aluksen pursi ja USS Helena saapui 12. marraskuuta noutamaan haaksirikkoiset. == Lähteet == * * === Viitteet === == Aiheesta muualla == Luokka:Yhdysvaltain laivaston risteilijät Luokka:Yhdysvaltalaiset Espanjan–Yhdysvaltain sodan risteilijät
Protarás

Protarás () on Paralímnin kaupungin kaupunginosa Famagustan alueella Kyproksen tasavallassa Kyproksen saarella. Se sijaitsee saaren kaakkoisrannikolla noin seitsemän kilometriä kaakkoon Paralímnistä ja noin viisi kilometriä koilliseen Agía Nápasta. Protarás on kehittynyt turistialueeksi 1980-luvulta lähtien, ja alueella on lukuisia hotelleja. Protaráksen ranta-alue on noin viisi kilometriä pitkä. == Lähteet == == Aiheesta muualla == Luokka:Famagustan alueen asutut paikat
Volkswagen Polo Playa

Volkswagen Polo Playa on Volkswagenin vuosina 1996–2002 Etelä-Afrikan markkinoille valmistama pieni henkilöautomalli. Se oli uudelleennimetty SEAT Ibiza, joten se erosi muilla markkinoilla myydystä Polo-mallista. Moottoriksi oli valittavana 1,4- (60/75 hv) tai 1,6-litrainen (100 hv) bensiinimoottori. == Lähteet == == Aiheesta muualla == Polo Playa Luokka:B-segmentin autot Luokka:1990-luvun autot Luokka:2000-vuosikymmenen autot
Anne Brochet

Anne Brochet (s. 22. marraskuuta 1955 Amiens, Ranska) on ranskalainen elokuva- ja teatterinäyttelijä sekä käsikirjoittaja. Anne Brochet valmistui näyttelijäksi Ranskan kansallisesta taideinstituutista ja sai ensimmäisen filmiroolinsa Cinéma 16 -filmisarjasta (1986). Ensimmäinen elokuvapääosa oli filmissä Masques (1987). Sen jälkeen hän on esiintynyt kymmenissä eri filmi- ja teatteriproduktioissa. Hänen tunnetuimmat roolityönsä ovat elokuvissa Cyrano de Bergerac (1990) ja Kaikki elämän aamut (Tous les matins du monde, 1991). Porträt der Schauspielerin Anne Brochet. Thomas Staedli. Viitattu 17.4.2018. Hän on saanut yhden César-palkinnon filmistä Kaikki elämän aamut sekä kolme César-palkintoehdokkuutta. Hänellä on yksi lapsi aviomiehensä Gad Elmalehin kanssa. ==Lähteet== ==Aiheesta muualla== * Luokka:Ranskalaiset näyttelijät Luokka:Vuonna 1966 syntyneet Luokka:Elävät henkilöt
Cyrielle Clair

Cyrielle Clair (syntyjään Cyrielle Claire Besnard; s. 1. joulukuuta 1955 Pariisi, Ranska) on ranskalainen näyttelijä. Darstellerin Cyrielle Clair. Filmportal. Viitattu 17.4.2018. Cyrielle Clair on esiintynyt yli 50 elokuvaroolissa alkaen vuoden 1978 elokuvasta Playmate - leikkitoveri (Le dernier amant romantique, 1978). Hänen tunnetuimmat roolinsa ovat filmeissä Rohkea ritari (Sword of the Valiant: The Legend of Sir Gawain and the Green Knight, 1984), À la vie, à l'amour (1991), Éric Rohmerin ohjaama Kolmoisagentti (Triple agent, 2004) ja Frantz (2016). ==Lähteet== ==Aiheesta muualla== * Luokka:Ranskalaiset näyttelijät Luokka:Vuonna 1955 syntyneet Luokka:Elävät henkilöt
HMS Dido (1869)

HMS Dido oli Britannian kuninkaallisen laivaston puinen Eclipse-luokan potkurisluuppi ja vuodesta 1876 alkaen potkurikorvetti. == Valmistus == Sir Edward Reedin suunnittelema alus tilattiin Portsmouthin telakalta. Se laskettiin vesille 23. lokakuuta 1869 ja otettiin palvelukseen 20. huhtikuuta 1871.Gardiner s. 48 == Palvelus == Alus luokiteltiin 1876 potkurikorvetiksi ja oli 1870-luvulla Afrikassa ja Australiassa sekä seuraavalla vuosikymmenellä Pohjois-Amerikassa ja Länsi-Intiassa. Vuonna 1906 se nimettiin uudelleen Actaeon II:ksi. Alus myytiin 1922 romutettavaksi.http://www.pdavis.nl/ShowShip.php?id=111 HMS Dido William Looneyn sivulla == Lähteet == * === Viitteet === Luokka:Kuninkaallisen laivaston sluupit Luokka:Portsmouthin telakan valmistamat alukset
Strogo zabraneno

Strogo zabraneno on bulgarialaisen pop-folk -laulaja Andrean single, joka julkaistiin 31. elokuuta 2017. == Lähteet == == Aiheesta muualla == * Virallinen YouTube-video Luokka:Vuoden 2017 kappaleet Luokka:Andrean kappaleet
Hannele Päiviö

thumb|upright|Hannele Päiviö kesäkuussa 2010. Hannele Päiviö, ent. Repo (s. 9. tammikuuta 1957Päivi Repo. Eesti Teadusinfosüsteem, viitattu 17.4.2018) on suomalainen teologi. Hän väitteli tohtoriksi vuonna 2002 Helsingin yliopistossa. Päiviö oli 1997–2006 Helsingin yliopiston uskonnonopetuksen didaktiikan lehtori. Vuoden 2007 alusta Päiviö on ollut Tallinnan suomalaisen seurakunnan pappi, myöhemmin kirkkoherra. Sitä ennen hän oli 1988–1997 Helsingin Huopalahden seurakunnan pastori. Vuodesta 2008 hän on ollut Viron evankelisluterilaisen kirkon teologinen instituutin lehtori. Myös Päiviön puoliso Markku Päiviö on Tallinnan suomalaisen seurakunnan palveluksessa, turistipappina.Tallinnan suomalainen seurakunta palvelee sekä kaupungin turisteja että vakituisia asukkaita. Tallinna24, viitattu 17.4.2018 ==Julkaisut== ;Nimellä Hannele Repo * Kivi sydämeltä: nuorten rukouskirja, toimittanut Hannele Repo; kirjoittajat: Kaisa Ahtee ... ja muita. Otava, 1997. ISBN 951-1-14774-9 * Askel seurakuntaan: virolaisten rippikoulunopettajien käsitykset rippikoulusta ja konfirmaatiosta, Hannele Repo. Helsingin yliopisto, käytännöllisen teologian laitos, 2002 - (Käytännöllisen teologian laitoksen julkaisuja, ISSN 1236-584X; 103.). ISBN 952-10-0507-6. - Väitöskirja Helsingin yliopisto * Kastekirja, Hannele Repo; kuvittanut Sanna Sorsa. WSOY, 2003. ISBN 951-0-27825-4 * Isosen ripari, Hannele Repo, Katarina Engström; piirroskuvat: Maija Ranta, Jaana Huuhtanen. WSOY, 2004. ISBN 951-0-28926-4 * Surukirja, Katarina Engström, Hannele Repo, Timo Ryhänen; kuvitus: Pirita Juntunen. WSOY, 2004. ISBN 951-0-28036-4 * Iltarukouksen aikaan, teksti: Hannele Repo; kuvat: Sanna Sorsa. WSOY, 2005 ISBN 951-0-29014-9 * Lohtu: kirja surevalle, Hannele RepoLK-kirjat, 2008 ISBN 978-951-627-749-6 * Lahja: kirja kasteesta, Hannele Repo. LK-kirjat, 2009 ISBN 978-951-627-785-4 ;Nimellä Hannele Päiviö *Tahdon: kirja hääparille, Hannele Päiviö; [kuvat: Hannu Pettinen]. LK-kirjat, 2011 ISBN 978-951-627-884-4. * Lyhty, Hannele Päiviö; kuvat: Hannu Pettinen. LK-kirjat, 2012 ISBN 978-951-627-976-6 * Tuulen kutsu: poimintoja oman tiensä etsijälle, Hannele Päiviö; kuvat: Varpu Karhusaari. LK- Kirjat ja Kirjapaja, 2013 ISBN 978-952-288-004-8 ==Lähteet== Luokka:Suomalaiset papit Luokka:Suomalaiset teologit Luokka:Vuonna 1957 syntyneet Luokka:Elävät henkilöt
Þorgerður Katrín Gunnarsdóttir

Þorgerður Katrín Gunnarsdóttir (s. 4. lokakuuta 1965 Reykjavík, Islanti) on islantilainen poliitikko. Hän toimii islantilaisen reformipuolueen puheenjohtajana ja istuu Islannin parlamentissa Alltingissa. == Yksityiselämä ja tausta == Þorgerður syntyi Reykjavíkissa vuonna 1965. Hän valmistui Menntaskólinn við Sund -lukiosta vuonna 1985. Þorgerður on opiskellut oikeustiedettä Islannin yliopistossa ja valmistui vuonna 1993.. Þorgerður on naimisissa islantilaisen käsipallon pelaajan Kristján Arasonin kanssa. Kristján työskenteli vähittäiskaupan toimitusjohtajana Islannin finanssikriisin aikana kaatuneessa Kaupthing Bankissa. Heillä on kolme lasta, Gunnar Ari (1995), Gísli Þorgeir (1999) ja Katrín Erla (2003). Hän seuraa innokkaasti jalkapalloa, kannattaa Liverpool FC:tä ja omistaa useita islanninhevosia. == Poliittinen ura == Þorgerður on nykyään reformipuolueen puheenjohtaja, mutta hän kuului ennen vuotta 2016 itsenäisyyspuolueeseen, johon hän oli liittynyt siihen vuonna 1999. Tänä aikana Þorgerður ehti toimia vuosina 2003–2009 opetus-, tiede- ja kulttuuriministerinä. Hän siirtyi heti vuonna 2016 reformipuolueeseen ja tuli valituksi sen listalta vuonna 2016. Þorgerður toimi vuoden 2017 tammikuusta marraskuuhun kalastus- ja maatalousministerinä Bjarni Benediktsson hallituksessa.. Hänet valittiin lokakuussa 2017 reformipuolueen puheenjohtajaksi. == Lähteet == Luokka:Islannin ministerit Luokka:Islannin puolueiden puheenjohtajat Luokka:Kulttuuriministerit Luokka:Opetusministerit Luokka:Kalastusministerit Luokka:Vuonna 1965 syntyneet Luokka:Elävät henkilöt
Oktakosaani

Oktakosaani eli n-oktakosaani (C28H58) on 28-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää, vahamaista ainetta. Oktakosaanin rakennekaava on CH3(CH2)26CH3, moolimassa 394,772 g/mol, sulamispiste 61,3 °C, kiehumispiste 432 °C, tiheys 0,8067 g/cm3 (vesi = 1,0 g/cm3), leimahduspiste 227 °C ja CAS-numero 630-02-4. Oktakosaani ei käytännössä liukene veteen, mutta liukenee bentseeniin ja kloroformiin sekä sekoittuu asetonin kanssa. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä. Suoraketjuiset alkaanit C27 C28 C29 Heptakosaani Oktakosaani Nonakosaani == Aiheesta muualla == *PubChem: Octacosane *ChemBlink: Octacosane *Human Metabolome Database (HMDB): Octacosane *Food Component Database (FooDB): Octacosane *Dr. Duke's Phytochemical and Ethnobotanical Databases: Octacosane *Pherobase: Floral Compound - 28Hy *Pherobase: Semiochemical - 28Hy Luokka:Alkaanit
Eugeniu Cebotaru

Eugeniu Cebotaru (, s. 16. lokakuuta 1984 Kišinjov, Moldavian SNT, Neuvostoliitto, nykyinen Chișinău, Moldova) on moldovalainen jalkapalloilija. Hän edustaa Venäjän jalkapallon 1. divisioonassa pelaavaa Sibir NovosibirskiäEugeniu Cebotaru FootballFacts.ru-sivustolla Eugeniu Cebotaru Soccerway-sivustolla Eugeniu Cebotaru Soccerway-sivustolla ja on pelipaikaltaan keskikenttäpelaaja. Hän on pelannut Moldovan maajoukkueessa 57 ottelua ja tehnyt niissä yhden maalin vuodesta 2007 alkaen. == Huomioita == == Lähteet == == Aiheesta muualla == * Eugeniu Cebotaru National Football Teams- sivustolla * Eugeniu Cebotaru Soccerway-sivustolla * Eugeniu Cebotaru RomanianSoccer.ro-sivustolla ja StatisticsFootball.com-sivustolla * Luokka:Elävät henkilöt Luokka:Vuonna 1984 syntyneet Luokka:Moldovalaiset jalkapalloilijat Luokka:Venäläiset jalkapalloilijat